Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9841

b) Három vagy több hajtóműves repülőgépek esetében – nem több mint két órányi repülésnek megfelelő távolság egy üzemképtelen hajtóművel történő repülés utazósebessége mellett. 4.3.4.1.3 A felszállási kitérő repülőtérként kiválasztandó repülőtérről rendelkezésre álló tájékoztatások jelezzék, hogy az igénybevétel várható időpontjában a repülőtér (időjárási) körülményei adott üzemeltetésre vonatkozó repülőtér üzemeltetési minimumnak megfelelőek vagy annál jobbak lesznek. 4.3.4.2 Útvonal kitérő repülőtér A két sugárhajtóművel felszerelt repülőgép megnövelt hatótávolságú üzemeltetése esetében, a 4.7 pont alapján válasszanak ki és az üzemeltetési valamint a légiforgalmi szolgálatoknak benyújtott repülési tervekben határozzanak meg útvonal kitérő repülőtereket. 4.3.4.3 Célállomás kitérő repülőtér A műszerrepülési szabályok szerint végrehajtott repülések esetében válasszanak ki és az üzemeltetési valamint a légiforgalmi szolgálatoknak benyújtott repülési tervekben határozzanak meg legalább egy célállomás kitérő repülőteret, kivéve ha: 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes